pangandikan ingkang kedah kita aturaken. Prayogi kacawisaken cathetan - cathetan alit ingkang penting - penting kemawon, nadyanta amung salembar dalancang ingkang isi cathetan badhe ambiyantu sanget lan nambah raos manteb kita, badhe kasil anggen kita medhar pangandikan. Manawi rasukan kalebetaken ing dana prayogi ngagem setut upaminipun, manawi perlu ngagem jas lan dhasi (busana kejawen) wonten ing adicara resepsi upaminipun menawi wonten adicara keagamaan upaminipun ing tata adicara pengetan Nuzulul Qur'an, mila kita kedah ngagem pecis. Ingkang baken ngagem busana ingkang rapi lan ngagem sepatu supados katingal rapi, syukur - syukur saged adamel sengseming ingkang nguningani / mirsani. Kanthi cara punika panjenengan badhe langkung pitados dhumateng dhiri pribadi kita. Manawi rumaos andhap pribadhinipun katandhingaken kaliyan para rawuh, mila kedah mbudidaya nanemaken raos yakin bilih para rawuh sajajar kaliyan kita ingkang anggadhahi hak ngatur piyambakipun. Kados pundi kemawon kita kedah pitados, langkung utami kabandhingaken. Pitados salebeting manah bilih antawisipun kita lan para rawuh / hadhirin inggih punika sami - sami manungsa. Lan raos pitados malih bilih punapa ingkang kita aturaken punika satunggaling bab ingkang enggal, lan mbok bilih piyambakipun dereng sami mangertosi babar pisan. Manawi kita sampun nanemaken raos mantep ingkang makaten punika, mila mesthi kita rumaos pitados dhumateng pribadi kita piyambak. 16. Punapa Dhemam Panggung Punika? Kathah para piyantun ingkang saged ngendikakaken bab istilah dhemam panggung, nanging mboten mangertos maknanipun, punapa ta dhemam panggung punika? Demam panggung sakleresipun inggih punika gangguan / pepalang ingkang saged murungaken kita wonten ing salebeting medhar pangandikan wonten ing sangajenging para rawuh / hadirin. Manawi nalika kita amiwiti / ambuka medhar pangandikan sampun kenging dhemam panggung, mila mesthi kita boten badhe kasil, anggen kita medhar pangandikan, demam panggung inggih punika satunggaling kawontenan nalika kita jumeneng wonten ing satunggaling mimbar / sangajenging para piyantun kathah, dumadakan jantung punika raosipun dheg - dhegan / gemeter, gumrobyos riwe ngantos dleweran, rumaos wedi lan isin campur dados satunggal lan suku miwah asta kraos gemeter, panyawawanging netra datan kangge nyawang dhumateng para rawuh. Kita jumeneng wonten sangajenging piyantun kathah kados dene reca ingkang mboten anggadhahi nyawa, punika ingkang kasebat dhemam panggung, padatan kangge piyantun ingkang taksih wonten ing tataran gegladhen / tanggap wacana asring kaserang dhemam panggung, nanging menawi sampun kulina lan atul, ugi asring ngendikan wonten sangajenging piyantun kathah, mila pangraos demam panggung badhe sirna kanthi mboten kanyana - nyana. Piyantun ingkang asring kenging dhemam panggung punika amargi saking pinten -